śrótraṃ vaí viśvā́mitra ŕ̥ṣiryádenena sarvátaḥ śr̥ṇotyátho yádasmai sarváto mitram bhávati tásmāchrótraṃ viśvā́mitra ŕ̥ṣiḥ prajā́patigr̥hītayā tvayéti prajā́patisr̥ṣṭayā tvayétyetachrótraṃ gr̥hṇāmi prajā́bhya íti śrótramuttarataḥ prā́pādayata nānópadadhāti yé nānākāmāḥ śrótre tāṃstáddadhāti sakŕ̥tsādayatyékaṃ tachrótraṃ karotyátha yannā́nā sādáyechrótraṃ ha víchindyātsaìṣā trivr̥díṣṭaka tásyokto bándhuḥ